Document ID: 32014D0776

NÕUKOGU OTSUS 2014/776/ÜVJP,
7. november 2014,
millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 29,
võttes arvesse nõukogu 26. juuli 2010. aasta otsust 2010/413/ÜVJP, mis käsitleb Iraani vastu suunatud piiravaid meetmeid (1), eriti selle artiklit 23,
ning arvestades järgmist:
(1)
Nõukogu võttis 26. juulil 2010 vastu otsuse 2010/413/ÜVJP.
(2)
Euroopa Liidu Üldkohus tühistas oma 4. juuni 2014. aasta otsusega kohtuasjas T-67/12 (2) nõukogu otsuse lisada Sina Bank otsuse 2010/413/ÜVJP II lisas esitatud loetellu isikutest ja üksustest, kelle suhtes kohaldatakse piiravaid meetmeid.
(3)
Sina Bank tuleks uue põhjenduse alusel uuesti lisada loetellu isikutest ja üksustest, kelle suhtes kohaldatakse piiravaid meetmeid.
(4)
Euroopa Liidu Üldkohus tühistas oma 3. juuli 2014. aasta otsustega kohtuasjades T-155/13, T-157/13 ja T-181/13 (3) nõukogu otsuse lisada Babak Zanjani, Sorinet Commercial Trust Bankers ja Sharif University of Technology otsuse 2010/413/ÜVJP II lisas esitatud loetellu isikutest ja üksustest, kelle suhtes kohaldatakse piiravaid meetmeid.
(5)
Babak Zanjani, Sorinet Commercial Trust Bankers ja Sharif University of Technology tuleks uue põhjenduse alusel uuesti lisada loetellu isikutest ja üksustest, kelle suhtes kohaldatakse piiravaid meetmeid.
(6)
Euroopa Liidu Kohtu poolt kohtuasjas C-280/12 P (4)28. novembril 2013 tehtud otsuse kohaselt ei kuulu Fereydoun Mahmoudian ja Fulmen otsuse 2010/413/ÜVJP II lisas esitatud loetellu isikutest ja üksustest, kelle suhtes kohaldatakse piiravaid meetmeid.
(7)
Seega ei ole enam alust ühe üksuse jätmiseks otsuse 2010/413/ÜVJP II lisas esitatud loetellu isikutest ja üksustest, kelle suhtes kohaldatakse piiravaid meetmeid.
(8)
Lisaks tuleks muuta nende kolme üksuse identifitseerimisandmeid, mis on kantud otsuse 2010/413/ÜVJP II lisas esitatud loetellu isikutest ja üksustest, kelle suhtes kohaldatakse piiravaid meetmeid.
(9)
Otsust 2010/413/ÜVJP tuleks vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsuse 2010/413/ÜVJP II lisa muudetakse vastavalt käesoleva otsuse lisale.
Artikkel 2
Käesolev otsus jõustub Euroopa Liidu Teatajas avaldamise päeval.
Brüssel, 7. november 2014

Labels: 18
5
11